RBF ดีดบวก 6% โบรกฯแนะ “เก็งกำไร” เป้า 21 บ. มองกำไรปี 64-65 โตแกร่ง
RBF ดีดบวก 6% โบรกฯแนะ "เก็งกำไร" เป้า 21 บ. มองกำไรปี 64-65 โตแกร่ง
5 เม.ย. 2564

ผู้สื่อข่าวรายงานว่า ราคาหุ้น บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF ณ เวลา 10.06 น. อยู่ที่ระดับ 19 บาท บวก 1 บาท หรือ 5.56% สูงสุดที่ระดับ 19.10 บาท ต่ำสุดที่ระดับ 18.40 บาท ด้วยมูลค่าการซื้อขาย 260.60 บาท

บล.ฟินันเซีย ไซรัส ระบุว่า RBF ตั้งเป้ารายได้ปี 64 เติบโต 10-15% จากปีก่อน เนื่องจากการฟื้นตัวของสินค้าเดิมและเตรียมขายสารเทอร์ปีนในไตรมาส 2/64 ส่วนแผนธุรกิจกัญชงอยู่ระหว่างขออนุญาตโรงสกัด และปลูก (อาจถึง 500 ไร่) ร่วมกับการสนับสนุนเกษตรกรเครือข่าย
โดยล่าสุดติดต่อซื้อเมล็ดจากผู้ที่ได้รับอนุญาตนำเข้าเมล็ด 1 ใน 7 รายแล้ว คาดจะรับรู้รายได้ น้ำมันกัญชา (CBD) อย่างเร็วในปี 65 ด้วยเป้าหมายรายได้ 1.2 พันลบ.หากปลูกได้ 2 Crop ต่อปี
ทั้งนี้ฝ่ายวิจัยยังไม่รวม CBD ในประมาณการ โดยยังคาดกำไรสุทธิปี 64-65 โต 21% จากปีก่อน และ 53% จากปีก่อน (รวมเทอร์ปีนแล้ว) และคงราคาเป้าหมายปี 65 ที่ 17 บาท และหากรายได้ CBD เป็นไปตามเป้า ประมาณการกำไรจะมี Upside ราว 25% และราคาเป้าหมายจะอยู่ที่ 21 บาท จึงแนะนำ “เก็งกำไร”